|  |  |
| --- | --- |
|  |  |
|  | |
| **KAUNO MIESTO SAVIVALDYBĖS TARYBA** | | |
| **SPRENDIMAS** | | |
| **DĖL KAUNO MIESTO SAVIVALDYBĖS TARYBOS 2019 M. GEGUŽĖS 14 D. SPRENDIMO NR. T-206 „DĖL KAUNO MIESTO SAVIVALDYBĖS JAUNIMO REIKALŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO** | | |
| 2020 m. balandžio 28 d. Nr. T-114 | | |
| Kaunas | | |

Kauno miesto savivaldybės taryba n u s p r e n d ž i a:

1. Pakeisti Kauno miesto savivaldybės jaunimo reikalų tarybos nuostatus, patvirtintus Kauno miesto savivaldybės tarybos 2019 m. gegužės 14 d. sprendimu Nr. T-206 „Dėl Kauno miesto savivaldybės jaunimo reikalų tarybos sudarymo ir jos nuostatų patvirtinimo“:

1.1. Pakeisti 2 punktą ir jį išdėstyti taip:

„2. Jaunimo reikalų taryba yra visuomeninė patariamoji institucija, sudaroma pariteto principu: 6 jaunimo organizacijų atstovai ir 6 Savivaldybės institucijų atstovai (Savivaldybės tarybos nariai, Savivaldybės tarybos ir mero sekretoriato ir Savivaldybės administracijos valstybės tarnautojai). Jaunimo atstovai yra deleguojami Kauno jaunimo organizacijų sąjungos „Apskritasis stalas“ arba išrenkami atviruose jaunimo atstovų rinkimuose.“

1.2. Pakeisti 4 punktą jį išdėstyti taip:

„4. Jaunimo reikalų taryba sudaroma 2 metų kadencijos laikui.“

2. Šis sprendimas per vieną mėnesį nuo jo paskelbimo ar įteikimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |  |
| --- | --- | --- |
| Savivaldybės meras |  | Visvaldas Matijošaitis |